**Svjetski dan čitanja naglas**

Čitanje naglas razvija vještinu slušanja, obogaćuje rječnik, razvija razumijevanje za društvene probleme i čimbenik je budućeg uspješnog razvoja djeteta. Čitajmo djeci naglas gdje god i kad god stignemo čime podržavamo i nacionalnu kampanju “Čitaj mi!” Svjetski dan čitanja naglas trebao bi pokazati svijetu kako pravo na čitanje i pisanje pripada svima. Djeca i odrasli širom svijeta, slaveći moć riječi kreiraju društvo koje će omogućiti svakom, baš svakom djetetu pravo na obrazovanje te pristup knjigama i tehnologiji.

1.veljače obilježava se Svjetski dan čitanja naglas.

Svi učenici četvrtog razreda u Gerovu razveselili su polaznike Dječjeg vrtića „Bubamara“ i njihove odgajateljice čitajući im šaljive stihove hrvatskih pjesnika. Elena Janeš izražajno je pročitala pjesmu po svom izboru „Šumar“ Zvonimira Baloga. Luka Janeš pročitao je pjesmu „Znanje“ Stanislava Femenića. „A zašto ne bi“, pjesmu Grigora Viteza, čitali su Sebastian Cerovac, Filip Bakulić, Vanja Čop i Antonio Janeš. Veselo čitanje naglas zaokružili smo zajedničkim čitanjem Gite Janeš i Lucije Kvaternik. One su vrtićarcima pročitale pjesmu „Dijete“ Zvonimira Baloga. Učiteljica Helena Zbašnik ponosna je na svoje četvrtaše koji imaju dopunsko čitanje jedanput tjedno i danas su s radošću prihvatili glasno čitanje za Bubamarce.

Školska knjižničarka pripremila je obilježavanje Svjetskog dana čitanja i svi sudionici uživali su u veselim stihovima i zajedničkom nastupu naših četvrtaša.